TIMEΓRI 6
Dawed ur yelli ara yeţţagad
D acu i txeddmeḍ m’ara tagadeḍ?— Ahat tessawaleḍ i baba-k neɣ i yemma-k. Lameena yella daɣen ḥedd nniḍen iwumi tzemreḍ aţ-ţessiwleḍ a k-ieiwen; yerna ulac win iǧehden am neţţa. Teẓriḍ anwa-t?— Ih, d Yahwa. A d-nehdeṛ ɣef yiwen iɣef i d-iţmeslay Wedlis Iqedsen; isem-is Dawed. Dawed ur yelli ara yeţţagad axaṭer yeẓra belli Yahwa a t-ieiwen di mkul liḥala.
Baba-s d yemma-s n Dawed bdan sseḥfaḍen-as ad iḥemmel Yahwa seg wasmi i gella d llufan (ṣṣebyan). Annect-a ieawen-it akken ur iţţagad ara ɣas ma ḍrant-as-d leḥwayeǧ iweeṛen. Dawed yeẓra belli Yahwa d Aḥbib-is, yeẓra a t-ieiwen. Asmi yella d ilemẓi, yiwen wass iṛuḥ ad yeks (yeṭwi) lmal; ataya yusa-d yizem annect-ila-t, yeṭṭef-ed s uxenfuc-is yiwen ikerri! Teẓriḍ d acu i gexdem Dawed? Itbee izem-nni yerna yenɣa-t. Izmer lḥal yexdem ayagi s ifassen-is kan! Tikkelt nniḍen, d ursel i d-iffɣen ɣer lmal-is; Dawed yenɣa ula d ursel-nni! Ar ɣur-ek, anwa i geawnen Dawed?— Aneam ih, d Yahwa.
Tella daɣen tikkelt nniḍen anda ur yugad ara Dawed: asm’akken i xedmen wat Isṛayil lgirra nutni d yiwen n cceeb iwumi qqaren Ifilistiyen. Yiwen si leeskeṛ-nni n Ifilistiyen yella annect-ila-t, d lɣul! Isem-is Gulyat. Lɣul-agi yeţmesxiṛ ɣef leeskeṛ n wat Isṛayil akk-d Yahwa. Iqqar-asen: “Win izemren deg-wen a d-yas ad innaɣ yid-i.” Lameena, At Isṛayil meṛṛa ugaden-t. Mi gesla Dawed i lhedṛa-nni, inna-yas i Gulyat: “D nekk ara yennaɣen yid-ek! Yahwa a y-ieiwen, uyerna a k-ɣelbeɣ!” Acu i tenniḍ, Dawed yugad?— D ṣṣeḥ, ur yugad ara maḍi. Tebɣiḍ aţ-ţeẓreḍ amek i teţkemmil teḥkayt-agi?
Dawed iddem-ed ildi-ines akk-d xemsa yeblaḍen ileggaɣen, iṛuḥ ad innaɣ neţţa akk-d lɣul-nni. Mi gwala Gulyat belli Dawed d ilemẓi, yuɣal a yeţmesxiṛ fell-as. Meena Dawed inna-yas: “Kečč, tusiḍ-d ɣur-i s ujenwi, ma d nekk, usiɣ-d ɣur-ek s yisem n Yahwa!” Ihi, iger yiwen weblaḍ ɣer yildi-ines, yuzzel ɣer Gulyat, yewwet-it. Ablaḍ-nni yezga-yas-d swaswa ger wallen, dɣa yeɣli ɣer lqaea, yemmut! Ifilistiyen-nni rewlen akken ma llan axaṭer ugaden. Amek i gessaweḍ Dawed, yellan d ilemẓi, ad yeɣleb lɣul?— D Yahwa i t-ieawnen; Yahwa iǧhed akteṛ n lɣul-agi!
Acu i d-tḥefḍeḍ si teqsiṭ n Dawed?— Taqsiṭ-agi tesseḥfeḍ-ak belli ulac win iǧehden am Yahwa. Uyerna Yahwa d Aḥbib-ik. Ihi, abrid nniḍen m’ara tagadeḍ, mmekti-d belli Yahwa izmer a k-ieiwen aţ-ţɣelbeḍ lxuf-inek!
ΓER-ED DEG WEDLIS IQEDSEN
Ahellil 56:4, 5
1 Camwil 17:20-54
eng_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn cym_Latn